বাকৃবি প্রতিনিধিঃ বাংলাদেশ কৃষি বিশ্ববিদ্যালয়ে (বাকৃবি) ১৯৬৭ সালে প্রতিষ্ঠিত মাৎস্যবিজ্ঞান অনুষদ গৌরবের ৫০বছর অতিক্রম করেছে। মৎস্য শিক্ষার সুতিকাগার এটি। ৫০বছর উদযাপন উপলক্ষে শুক্রবার থেকে তিনদিনব্যাপী চলছে সুবর্ণ জয়ন্তী উৎসব। এতে দেশ বিদেশে কর্মরত ১হাজার ৮০০ জন গ্রাজুয়েট অংশগ্রহণ করছে। আলোকচিত্র, দৃষ্টিনন্দন আলপনা, ব্যানার, ফেস্টুন, আলোকসজ্জা ও অ্যালামনাইদের পদচারণায় মুখরিত হয়েছে ক্যাম্পাস। বৃহস্পতিবার অনুষদের পক্ষ থেকে বিভিন্নি সামগ্রী বিতরন করা হয়। পরে সন্ধ্যায় আর্টসেল ব্যান্ডের গানের আসর বসে।